วิธีการช่วยลดความเสี่ยง ต่ออาการหัวใจวาย
แพทย์และผู้คนทั่วไปสมัยนี้ทราบดีว่า การไม่สูบบุหรี่ การควบคุมน้ำหนักให้อยู่ในเกณฑ์พอดี รวมทั้งการรับประทานอาหารที่ถูกสุขอนามัย แต่ละอย่
แต่รายงานที่เพิ่งเผยแพร่ออกมาระบุว่าถ้าทำทุกอย่างได้ทั้งหมดแล้วละก็จะช่วยลดความเสี่ยงที่จะมีอาการหัวใจวายได้เป็นอย่างมากทีเดียว อัตราการเสียชีวิตของผู้ที่มีอาการหัวใจวายนั้นอยู่ระหว่าง 20 ถึง50 เปอร์เซ็นต์แม้ว่าจะได้รับการบำบัดรักษาและการผ่าตัดอย่างดีเยี่ยม ตัวเลขที่ว่านี้มาจากการศึกษาวิจัยของมหาวิทยาลัยฮาร์วาร์ดที่ติดตามดูผู้มีอาชีพทางการแพทย์มากกว่าสองหมื่นคนเป็นเวลานานกว่ายี่สิบปี ส่วนหนึ่งของการศึกษาดังกล่าวเป็นการสอบถามผู้ที่ร่วมโครงการเป็นระยะๆ เกี่ยวกับลักษณะการใช้ชีวิต หรือ Lifestyle หกประการด้วยกัน กล่าวคือ การคุมน้ำหนักตัวให้อยู่ในระดับปกติการไม่สูบบุหรี่ การออกกำลังกายเป็นปกติวิสัย การดื่มเครื่องดื่มที่มีแอลกอฮอลพอประมาณการรับประทานอาหารเช้าที่เป็นประโยชน์ และการรับประทานผักและผลไม้ แต่นักวิจัย Luc Djousse บอกว่าลักษณะการใช้ชีวิตทั้งหกอย่างนี้แต่ละอย่างเป็นประโยชน์ต่อร่างกายทั้งนั้นแต่ประโยชน์ของแต่ละอย่างในการลดความเสี่ยงที่จะเกิดอาการหัวใจวายในช่วงชีวิตนั้นมีไม่มาก นักวิจัยผู้นี้บอกว่า ถ้าวิเคราะห์ดูแต่ละอย่างแล้วลดความเสี่ยงได้น้อยมาก แต่ถ้ารวมเข้าด้วยกันทั้งหมดแล้ว ได้ผลมากทีเดียว ตัวเลขที่นักวิจัย Luc Djousse แจกแจงออกมามีดังนี้สำหรับคนที่ไม่สูบบุหรี่เลยลดอัตราความเสี่ยงที่จะเกิดอาการหัวใจวายได้หนึ่งเปอร์เซ็นต์ คือจาก 14% ลงมาเป็น 13% โดยเปรียบเทียบกับคนที่สูบบุหรี่การออกกำลังเป็นปกติวิสัยช่วยลดความเสี่ยงได้ราวๆ3% หรือจาก 14%เป็น 11% ส่วนคนที่ไม่สนใจทำตามลักษณะการใช้ชีวิตทั้งหกอย่างนี้เลยมีความเสี่ยงประมาณ20% นักวิจัย Luc Djousse บอกว่าคนที่ทำตามลักษณะการใช้ชีวิตที่ว่านี้ได้อย่างน้อย4 อย่าง จะสามารถลดอัตราความเสี่ยงนี้ลงได้ 10% หรือครึ่งหนึ่งของอัตราความเสี่ยง รายงานการศึกษาอย่างเดียวกันนี้ในหมู่ผู้หญิง ระบุผลการศึกษาเป็นอย่างเดียวกันผู้ที่สนใจอยากอ่านรายละเอียดงานชิ้นนี้ ดูได้จาก วารสาร Journal of theAmerican Medical Association ฉบับล่าสุด และอย่าลืมภาษิตใหม่ที่ได้จากงานวิจัยชิ้นนี้ที่ว่าลักษณะชีวิตหรือ Liffestyle ที่ถูกสุขอนามัยจะช่วยกีดกันมิให้ต้องไปหาหมอโรคหัวใจ